cyanic-selkie/wikianc huggingface dataset:
Afrikanerlər
Tarixi
Furtrekkerlər XIX əsrin ortalarında qısa müddətli Bur respublikasını qurdular. Bunlardan ən davamlısı Azad Oranj Dövləti, Transvaal və Nataldaki koloniya idi. Anql-qazma müharibələrindən (Birinci Bur müharibəsi (1880—1881) və İkinci Bur müharibəsi (1899—1902)) (1880—1902) sonra Bur respublikaları yenidən Böyük Britaniyanın mülkiyyətinə qoşulmuş, 1910-cu illərdə isə Cənubi Afrika İttifaqının tərkibinə daxil edilmişdir.
Astara bələdiyyələri
Astara bələdiyyələri — Astara rayonu ərazisində fəaliyyət göstərən bələdiyyələr.
Tarixi
Azərbaycanda bələdiyyə sistemi 1999-cu ildə təsis olunub.
Səbinə İlyasova
Həyatı
İlyasova Səbinə Babaverdi qızı 1959-cu il 12 oktyabrda Azərbaycan Respublikası Siyəzən şəhərində ziyalı ailəsində anadan olub. Respublikamızın bütün füsunkar guşələrində qastrol səfərlərində olmuş, hərbi hissələrdə, didərgin düşmüş soydaşlarımızın məskunlaşdığı bölgələrdə, bu cəhətdən uşaq evlərində geniş konsert proqramları ilə iştirak etmişdir. 1986-cı ildə ailə qurmuş və 1 övladı var.
NGC 1774
NGC 1774, Yeni Baş Kataloqda qeydə alınmış açıq ulduz topasıdır. Göy üzündə Qılıncbalığı bürcü istiqamətində yerləşir. OCL tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Avarn (şəhər)
Avarn, həmçinin Avarni və Aparn — qədim Misiyada, eyniadlı burunda yerləşən sahil şəhəri. Ksenofont bu yerdən bəhs edərkən qeyd etmişdir ki, Konon Lisandr ilə nişanlanarkən Sparta donanmasının gəmilərini oğurlamış, öz donanmasını yenidən təşkil etmiş və I Evaqorasa sığınmaq üçün qaçmışdı, eyni zamanda Paralı döyüşlərdən xəbər gətirmək üçün Afinaya göndərmişdir.
Onun ərazisi ilkin olaraq Asiya Türkiyəsi, Çardak yaxınlığında yerləşir.
.ch
.ch — İsveçrənin internet kodu.
Draqoslavın binası (Taqanroq)
Draqoslavın binası— Rostov vilayəti Taqanroq şəhəri ərazisində yerləşən tarixi arxitektur bina. Bina Taqanroq şəhəri İtalyanski xiyabanı ev 11 ünvanında yerləşir. İki mərtəbədən ibarət olan bina XIX əsrin ikinci yarısında inşa edilmişdir.
Tarixi
Taqanroq şəhəri İtalyanski xiyabanı, ev 11 ünvanında yerləşən bina XIX əsrin ikinci yarısında inşa edilmişdir. Bu bina bir mərtəbəki idi. Üstəlik fasadı qırmızı kərpiçlə bəzədilmişdir. Fasadında beş pəncərə vardı. Binanın sahibləri haqqında məlumat ancaq XIX əsrin sonlarından XX əsrin əvvəllərinə aiddir. 1880-ci illərdə binabın sahibi quberniya katibi Pavel Nikolayeviç Draqoslav olmuşdur. O, depaldo binasında yerləşən inperatorluğa aid müəssisədə mühasibatçı kimi işləyirdi. Onun oğlu Nikolayevski kilsəsində Raisa Vladimirovna Yeqorova ilə evlənmişdir.
Sonradan bina kirayəkeşlərə verilmişdir. 1898-ci ildə binada rostovlu fotoqraf A. Boryaskinin kontoru yerləşirdi. Elə həmin ildəcə burada diş həkimi Yuliya Mixaylovna Milaya işləmişdir. 1914-cü ildə burada N. N. Pimonova məxsus vəkil kontoru olmuşdur. 1918-ci ildə burada şəhər dumasının və sosial-demokratlar partiyasının üzvü Mixail Davidovoç Zeysman yaşamışdır.
Binanın son sahibi İsaak Bera Moznaim olmuşdur. Sovey hakimiyyəti illərində bina milliləşdirilmişdir. Hazırda binada özəl klinika yerləşir.
Təsviri
İki mərtəbədən ibarət olan bina İtalyanski xiyabanı, ev 11 ünvanında yerləşir. Binanın iki fasadı attik elementlərlə işlənmışdir. Mərtəbələr arasında karnizlər yerləşir. Bu karniz mərtəbələr arası ilə düz xətt boyu uzanır. Bina pəncərələrinin kənarları müxtəlif dekor elementləri ilə işlənmişdir. Binanın əsas girişi onun sağında yerləşir.
.fr
.fr — Fransanın internet kodu.
Gürün
Gürün — Sivas ilinin ilçəsi.
İndoneziyada din
İndoneziyada din — İndoneziya Respublikasının ərazisində din.
İslam
Bu ölkədə İslam dini tacirlərin vasitəsilə yayılıb.
İndoneziya əhalisinin böyük əksəriyyəti - 86 faizi müsəlmanlardır. Hazırda 230 milyon nəfərdən artıq müsəlman əhalisi olan İndoneziya dünyada müsəlman əhalisinin sayına görə birinci yerdə durur.
Xristianlıq
Xristianlar əhalinin 10.72 faizini (7.6% protestant, 3.12% katolik) təşkil edir.
Dini tikililər
Möhtəşəm budda kompleksi olan Borobudur e.ə. IX əsrdə dördtərəfli nəhəng piramidalar şəklində tikilən ən böyük məbəddir. Borobudur Budda kompleksi Vişna, Şiva və Braxma allahlarına həsr olunmuş dünyada ən iri dini tikililərindən biridir ki, günümüzədək qorunub saxlanılıb. Min il əvvəl Merapi vulkanından sonra insanlar bu yerləri tərk edib. 800-cü illərdə inşa edildiyi düşünülən bu möhtəşəm məbəd vulkan partlaması nəticəsində uzun əsrlər unudulub. Lakin nəhəng memarlıq kompleksi yalnız 1815-ci ildə, demək olar ki, vulkan külü və tamamilə cəngəlliklərlə örtülmüş halda tapılıb. Yarım əsr keçəndən sonra YUNESKO-nun himayəsi altında onun əsaslı bərpasına başlanılıb. Qazıntıları zamanı budda kompleksinin digər maraqlı materialları da tapılıb, onları Borobudur kompleksinin ərazisində yerləşən eyniadlı muzeydə görmək olar. Məbədi sübh tezdən ziyarət etmək daha yaxşıdır. Çünki budda kompleksi doğan günəşin şüaları altında çox füsunkar görünür.
Avaskant
Avaskant — b.e. II əsrində yaadığı güman edilən qədim yunan həkimi. O, Luqdunumdan idi. Avaskant bir neçə dəfə Qalen tərəfindən xatırlanır, o, ilanların sancmasına qarşı icad etdiyi antidotu da qoruyub saxlayır. Bu ad Qrutorun kolleksiyasındakı çoxsaylı latınca yazılarında rast gəlinir. Bunlardan beşi, bəzi alimlər tərəfindən Qalenin qeyd etdiyi şəxs ilə eyniləşdirilən Avqustun azad edilmiş köləsinə aiddir. Bununla belə, həmçinin Qalenin bəhs etdiyi Paraklet Avaskantın bu məqalənin mövzusuna istinad edib-etmədiyi kifayət qədər qeyri-müəyyəndir.
Ramil Quluyev
Ramil Elşən oğlu Quluyev (4 yanvar 1991, Bakı, Azərbaycan — 20 oktyabr 2020;, Hadrut, Azərbaycan) — Azərbaycan Silahlı Qüvvələri'nin əsgəri, Vətən müharibəsi şəhidi.
Həyatı
Ramil Quliyev 1991-ci il yanvarın 4-də Qubadlı rayonunda anadan olub. 1997-ci ildə Sumqayıt şəhər 14 nömrəli tam orta məktəbin 1-ci sinfinə daxil olub və 2008-ci ildə şəhərin 35 nömrəli məktəbin məzunu olub. Bir bacısı var idi. O, Kiyevdə Personalın İdarəetməsinin Regionlararası Akademiyasının Menecment fakültəsinə 2011-ci ildə daxil olub və 2015-ci ildə oranı bitirib.
Hərbi xidmətləri
Ramil Quluyev 2015-ci ildə hərbi xidmətə başlamışdır. Aprel döyuşləri'ndə iştirak etmiş və iyul 2016-cı ildə təxris olmuşdur. 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Ramil Quliyev Xocavənd döyüşlərində savaşıb. 22 oktyabr 2020-ci il tarixində Hadrut istiqamətində gedən döyüşlərdə qəhrəmancasına Şəhid olub. Sumqayıt Şəhidlər Xiyabanında torpağa tapşırılmışdır.
Azərbaycanın ərazi bütövlüyünün təmin edilməsi uğrunda qoyulmuş tapşırıqların icrası zamanı verilmiş tapşırıqları şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Ramil Quluyev ölümündən sonra "Vətən uğrunda" medalı ilə təltif edildi.
Azərbaycanın Xocavənd rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Ramil Quluyev ölümündən sonra "Xocavəndin azad olunmasına görə" medalı ilə təltif edildi.
Bacarıqsız oğrular (film, 2011)
Bacarıqsız oğrular (ingiliscə orijinal adı: 30 Minutes or Less) — 2011-ci ildə çəkilmiş Amerika komediya filmidir. Filmin rejissoru Ruben Fleischer olmuş, baş rollarda isə Cessi Ayzenberq, Denni Makbrayd, Əziz Ansari və Nik Svardson oynamışdır. O, Columbia Pictures tərəfindən çəkilmiş və Media Rights Capital tərəfindən maliyyələşdirilmişdir.
Süjet xətti
Nik (Jesse Eisenberg) pizza çatdıran kuryerdir. Təsadüfən bir gün o, iki quldur tərəfindən qaçırılır və 30 dəqiqə ərzində bank soymağa məcbur edilir.
Salat
thumb|Tərəvəz salatı Salat — klassik reseptdə soyuq yemək  , müxtəlif tərəvəz və meyvələrin (əsasən kahı, göbələk, kartof, xiyar, paxla) qarışığından, sirkə, bitki yağı, mayonez, xama, limon şirəsi, duz, istiot ədviyyatlar əlavə etməklə hazırlanır. Salata tez-tez müxtəlif göyərtilər: kişmiş, şüyüd, cəfəri, kərəviz, yaşıl soğan, sarımsaq və s. əlavə edilir.
Növləri
thumb|200x200px|[[Mimoza salatı]] Salatın müxtəlif növləri vardır: thumb|200px|[[Valdorf salatı]]
Salatlar haqqında maraqlı məlumatlar
thumb|200px|Paytaxt salatı kimi də tanınan [[Oliviye salatı]]
Verilənlər Bazası Marketinqi
Verilənlər Bazası Marketinqi — məhsul və ya xidməti tanıtmaq üçün fərdiləşdirilmiş kommunikasiyalar yaratmaq üçün müştərilərin və ya potensial müştərilərin məlumat bazalarından istifadə edən birbaşa marketinq forması.
Birbaşa marketinq və verilənlər bazası marketinqi arasındakı fərqlər məlumatların təhlilinə müxtəlif yanaşmalardadır. Verilənlər bazası marketinqi müştərilərin davranış modellərini inkişaf etdirmək üçün statistik metodların istifadəsinə diqqət yetirir, daha sonra ünsiyyət üçün müştərilərin seçimində istifadə olunur. Nəticədə, bu məkanda marketoloqlar informasiya anbarlarının aktiv istifadəçilərinə çevrilirlər, çünki istehlakçılar haqqında daha çox məlumatın olması daha dəqiq model yaratmaq ehtimalını əhəmiyyətli dərəcədə artırır.
Marketinq məlumat bazalarının iki əsas növü var: 1) Müştəri verilənlər bazası (B2C) və 2) Korporativ verilənlər bazası (B2B). Müştəri bazaları məhsulu birbaşa istehlakçıya satan şirkətlər tərəfindən, yəni Business Customer (B2C) modelindən istifadə edilir. Korporativ verilənlər bazaları çox vaxt daha çox məlumat ehtiva edir. Bunun səbəbi müştəri məlumat bazalarını tərtib edərkən marketoloqların qarşılaşdıqları fərdi məlumatların qorunması qanunları şəklində maneələrin olmamasıdır.
Verilənlər bazasına adətən ad, ünvan, daxili satış əməliyyatlarının tarixi, çatdırılma xidmətləri və ya digər şirkətlərdən alınmış müştəri siyahıları daxildir. Belə siyahıların mənbələri xeyriyyə proqramlarının iştirakçılarının profilləri, sınaq məhsulları üçün müraciətlər, müsabiqələr, zəmanət kuponları, xəbərlərə abunə formaları və kredit ərizə formalarıdır.
Bəzi ölkələr və təşkilatlar israr edirlər ki, insanlar öz adlarının marketinq məlumat bazalarına daxil olmasının qarşısını ala bilsinlər, həmçinin şəxsi məlumatlarını onlardan silə bilsinlər.
Şərqi Asiya
thumb|Yarımkürələr xəritəsində Asiya Şərqi Asiya  — Asiyanın şərq hissəsi.
Sakit okeana yumşaq, subtwropik və tropik zolaqlara yaxımdır. Relyefi mürəkkəb dağ və düzənlikdir. Seysmik aktiv zonadır. Düzənliklər şumlanır və yaşıllıqlarla zəngindir.
İqlimi musson, sezona görə rütubətli, tayfunlu və daşqınlıdır.
Şərqi Asiyaya Çin, Tayvan, Yaponiya, Koreya Xalq Demokratik Respublikası, Koreya Respublikası, Monqolustan aid edilir.
Kolanlı (Zəngibasar)
Kolanlı — İrəvan quberniyasının Eçmiədzin qəzasında, indiki Zəngibasar (Masis) rayonu ərazisində kənd olmuşdur.
Tarixi
1937-ci ilə kimi Vağarşabad (Eçmiədzin) rayonunun tərkibinə daxil idi. Kəndin digər adı "Kolanlı Aralıq"dır.
Toponim kolani türk etnoniminə mənsubluq bildirən -lı şəkilçisi artırmaqla əmələ gəlib "kolanı tayfasına məxsus yer" mənasını bildirir. Etnotoponimdir. Qııruluşca düzəltmə toponimdir.
Əhalisi
Kənddə 1831-ci ildə 284 nəfər, 1873-cü ildə 673 nəfər, 1886-cı il dç 701 nəfər, 1897-ci ildə 886 nəfər, 1904-cü ildə 768 nəfər, 1914-cü ildə 887 nəfər, 1918-ci ildə 768 nəfər, 1919-cu ildə 1118 nəfər yalnız azərbaycanlı yaşamışdır.
1919-cu ilin sonlarında kənd sakinləri erməni soyqırımına məruz qalaraq deportasiya olunmuş, xaricdən (İran və Türkiyədən) köçürülən ermənilər kənddə yerləşdirilmişdir. İndiki Ermənistanda sovet hökuməti qurulandan sonra sağ qalan azərbaycanlılar öz yurdlarına dönə bilmişdir. Burada ermənilərlə yanaşı 1922-ci ildə 224 nəfər, 1926-cı ildə 248 nəfər, 1931-ci ildə 294 nəfər azərbaycanlı yaşamışdır.
SSRİ Nazirlər Sovetinin xüsusi qərarı ilə azərbaycanlılar 1948–1949-cu illərdə zorla tarixi-etnik vətənlərindən çıxarılaraq Azərbaycana köçürülmüş və kənd ləğv edilmişdir.
NGC 2400
NGC 2400, Yeni Baş Kataloqda qeydə alınmış ulduzdur. Göy üzündə Kiçik Köpək bürcü istiqamətində yerləşir. *3 tipli. tərəfindən ildə 38.1 sm (15 düymə) ölçülü  vasitəsilə kəşf edilmişdir.
Əli Naxçıvani
Əli Naxçıvani — tanınmış bəhai, 1963–2003-cü illərdə Bəhai dininin əsas idarəedici mərkəzi olan Ümumdünya Ədalət Evində Ali Orqanın üzvü kimi fəaliyyət göstərmişdir. Əli Naxçıvani hər beş ildən bir keçirilən beynəlxalq səviyyəli seçkilərdə seçilərək, ümumilikdə səkkiz dönəm Ali Orqana üzv seçilmişdir. Ədalət Evinin üzvü kimi o 40 il xidmət etmişdir. 2003-cü ildə, 84 yaşında, Ümumdünya Ədalət Evinin razılığı ilə üzvlükdən istefa verib.
Həyatı
Əli Naxçıvani Bakının Şüvəlan kəndində 1919-cu ildə Bəhai ailəsində anadan olmuşdur. Əli Naxçıvaninin doğum tarixinin 1919-cu il olması həmin dövrdə ölkədəki qeyri-stabil ictimai, siyasi vəziyyət səbəbindən tam dəqiqləşdirilə bilməmişdir. Atası Mirzə Əli Əkbər Naxçıvani Əli doğulan zaman dünyasını dəyişmişdi. Fələstində yaşayan bəhai ailənin övladı olan anası, ərinin ölümündən sonra böyük oğlu Cəlal və kiçik oğlu Əli ilə birlikdə Fələstinə köçmüşdür.
1922-ci ildə Bəhai dinin mərkəzlərindən olan Hayfa şəhərinə köçən ailə burada yaşamağa başlayır. Əli Naxçıvani Hayfada olduğu dönəmdə Bəhai dinin ruhani və inzibati qaydaları ilə daha yaxından tanış olmaq imkanı qazanmışdır. Əli ilk təhsilini Hayfa şəhərində yerləşən və Yezuitlər ordeninə məxsus olan Des Freres Kollecində almışdır. Kollec yarı ibtidai-yarı orta məktəb olmaqla yanaşı, dərslər fransız dilində keçirilməkdə idi. Des Freres Kollecində təhsilini başa vurduqdan sonra Livanın paytaxtı Beyrut şəhərinə yollanaraq burada Beyrut Amerika Universitetinin nəzdindəki məktəbdə orta təhsilini bitirmiş və daha sonra həmin Universitetdə İngilis ədəbiyyatı üzrə ali təhsil almışdır. Əli Naxçıvani 1939-cu ildə təhsil aldığı universitetdən məzun oldu. Ali təhsilini başa vurduqdan sonra əmək fəaliyyəti ilə məşğul olmaq üçün Tehran şəhərinə getmişdir. O, şəhərdəki əsas banklardan birində işə qəbul edilərək icraçı vəzifəsində işləməyə başlamışdır. Tehranda yaşadığı zaman şəhərin tanınmış bəhailərindən birinin qızı Violette Bənani ilə ailə qurmuşdur. Əli Naxçıvani ailə həyatı qurduqdan sonra 12 il İranda yaşamışdır. Bu müddət ərzində Qəzvin, Gilan, Zəncan, Təbriz və Şiraz kimi şəhərlərə gedərək burada bəhailiklə bağlı müxtəlif təbliğatlar aparmışdır. Əsasən Təbriz və Şiraz şəhərlərində yaşayan Əli Naxçıvani burada təkcə mənsub olduğu dinin təbliğatını aparmamış, eyni zamanda həmin şəhərlərdə yerləşən seçkili orqanlarda məsul vəzifələrdə çalışmışdır.
1951-ci ildə ailə Bəhai Dinini təbliğ etmək və Dini o ölkədə möhkəmlətmək üçün Uqandaya köçür. Afrika qitəsinə köçən zaman ailənin ilk övladı olan Bəhiyyənin üç yaşı vardı, üç il sonra isə Mehran adlı oğulları dünyaya gəlmişdir. Naxçıvani Afrikada olduğu on ilə yaxın müddət ərzində Bəhai dinin müxtəlif seçkili orqanlarında xidmət etmişdir. 1961-ci ildə bəhailərin bütün Milli Məhfilləri tərəfindən poçt vasitəsilə müvəqqəti Beynəlxalq Bəhai Şurasının seçkisi keçirildi. Əli Naxçıvani bu Şuraya üzv seçildi və iki il ərzində bu Şuranın Sədri olmuşdur.
1957-ci ildə, Bəhai dinində son rəhbər şəxs hesab olunan Şövqi Əfəndinin vəfatından sonra Bəhai dininin peyğəmbəri Bəhaullahın nazil etdiyi müqəddəs kitabdakı göstərişə əsasən dinin vahid idarəetmə mərkəzinin yaradılması qərarlaşdırılmışdır. 1963-cü ildə yaradılan Ümumdünya Ədalət Evinin ümumi işlərini idarə etmək üçün Ali İdarəedici orqana seçkilər keçirilir və ilk seçkidəcə Əli Naxçıvani doqquz nəfərdən ibarət Ali Orqana üzv seçilir. Hər 5 ildən bir keçirilən seçkilərin hər birində iştirak edərək seçilən Əli Naxçıvani, ümumulikdə səkkiz dönəm Ali Orqana üzv seçilmişdir. Ədalət Evinin üzvü kimi o 40 il xidmət etmişdir. 2003-cü ildə, 84 yaşında, Ümumdünya Ədalət Evinin razılığı ilə o üzvlükdən istefa vermişdir. İstefa verdikdən sonra da o, həyat yoldaşı Violetta ilə birlikdə müxtəlif ölkələri gəzərək dinin yayılmasında xidmətlər göstərmişdir. 2011-ci ilin 14 sentyabr tarixində Əli Naxçıvaninin həyat yoldaşı Violette Bənani vəfat etmişdir.
İşləri
Əli Naxçıvani tərəfindən Bəhailik dini ilə bağlı yazılmış kitablar
İntiqam Abbasov
İntiqam Yavər oğlu Abbasov — Azərbaycan Silahlı Qüvvələrinin baş giziri, Vətən müharibəsi şəhidi.
Aprel döyüşləri
2016-cı il aprelin 1-dən 2-nə ötən gecədən başlayaraq Azərbaycan və Ermənistan Silahlı Qüvvələrinin bölmələri arasında cəbhənin Tərtər və Cəbrayıl-Füzuli istiqamətlərində şiddətli döyüşlər başlamışdır. Tarixə Aprel döyüşləri olaraq yazılan döyüşlər zamanı İntiqam Abbasov Azərbaycan Silahlı Qüvvələrinin giziri olaraq savaşmışdır. Gecə döyüşləri zamanı Cəbrayıl rayonunun Lələtəpə istiqamətində olan əlverişli mövqelər, strateji nöqtələr, o cümlədən Lələtəpə zirvəsi Azərbaycan Ordusu tərəfindən işğaldan azad olunmuşdur. Həmin döyüşlərdə Ermənistanın müdafiə naziri Seyran Ohanyan tərəfindən qurulan və Ermənistan Ordusunun "yenilməz Ohanyan xətti" olaraq tanınan müdafiə xətti 40 dəqiqə ərzində darmadağın edilmişdir.
Döyüşlərdən bir il sonra, 2017-ci ildə İntiqam Abbasova "baş gizir" rütbəsi verilmişdir.
Azərbaycan Ordusunun baş giziri olan İntiqam Abbasov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsində tankçı olaraq iştirak etmişdir. Füzulinin azadlığı uğrunda gedən döyüşlərdə vuruşmuşdur. İntiqam Abbasov 29 sentyabr 2020-ci ildə Füzuli rayonu istiqamətində döyüş tapşırığının yerinə yetirilməsi zamanı şəhid olub. Doğulduğu Masallı rayonunun Köcəkli kəndində dəfn olunmuşdur.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən İntiqam Abbasov ölümündən sonra "Füzulinin azad olunmasına görə" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını və xidməti vəzifələrini yerinə yetirən zaman fərqləndiyinə görə Azərbaycan Prezidenti İlham Əliyevin 30.12.2020-ci il tarixli Sərəncamına əsasən İntiqam Abbasov ölümündən sonra "Hərbi xidmətlərə görə" medalı ilə təltif edildi.
Hafik
Hafik — Sivas ilinin ilçəsi.
Hündürlük
thumb|Hündürlük Hündürlük — obyektin vertikal istiqamətdə ölçülməsi.
Üçbucaq iti bucaqlıdırsa, hündürlüklərin kəsişmə nöqtəsi üçbucağın daxilinə , düzbucaqlıdırsa , düz bucaq təpəsinə ; kor bucaqlıdırsa , xaricinə düşür.
Giza piramidaları
Təsvir
Bu qədim misir nekropolu Xufu ehramından (Böyük ehram və Xeops ehramı kimi məlumdur), Xefren ehramlarından və Menkaur ehramlarından ibarətdir, həmçinin çariçaların ehramları kimi məlum binalar, səkilər, vadinin ehramları. Böyük Sfinks kompleksin şərq tərəfində şərqə üzlə yerləşir. Çox alimlər hesab etməyə davam edirlər ki, Sfinks Xefren portret oxşarlığına malikdir.
Ehramların tikintisi
250px|thumb|left|Cizə ehramları Lövhələr çəkiylə ən azı 2,5 tondurlar, hansılardan ki, ehramlar tikilmişdilər, yaxındakı karxanada daşdan kəsilirdilər və pandusların, blokların və linglərin köməyi ilə tikintinin yerinə çatdırılırdılar. Fikir mövcuddur, haşiyələrdə yazılan elmi cəmiyyət tanınmış ki, ehramın tikintisi vaxtı beton istifadə olunurdu, yəni lövhələr bilavasitə tikintinin yerində edilirdi. Ki, ehramların divarının sıxma-genişlənməsinin prosesi nəticəsində çatlamasınlar, ayrı bloklar inşaat məhlulunun incə qatlarıyla bölünürdü. Xarici divarların meyli düz 45° təşkil edir. Divarların üzün parıldadılmış ağ əhəngdaşının blokları örtürdü.
Qərb məqbərələri
Qərb məqbərələri Xufu ehramından qərbə yerləşirlər. Onlardan bəziləri mastaba nömrələri üzrə adlandırılmışdılar, bəziləri — onların tədqiq etmiş arxeoloqlarının adları üzrə.
Cənub məqbərələri
Cənub məqbərələrinin basdırılmaları 2-3 sülalə və 5-6 sülalə tarixə aid olur.
Mərkəzi məqbərələr
Çar ailəsinin bəzi üzvlərinin basdırılmaları daxil edir. 4-5 sülalə və sonraki tarixə aid olurlar.
Andre Abbal
Andre Abbal — Fransa heykəltaraşı. O, bir neçə müharibə memorialı üzərində işləmişdir. Abbalın atası və babası da heykəltaraş olmuşdular. O, ən çox "L'Apôtre de la Taille Directe" kimi tanınan "birbaşa oyma" üsulunun qabaqcıllarından biri kimi tanınır.
Mahir Paşayev
Mahir Bəxtiyar oğlu Paşayev (1 sentyabr 1997; Cəlilabad rayonu, Azərbaycan — 9 oktyabr 2020; Xocavənd rayonu, Azərbaycan) — Azərbaycan Silahlı Qüvvələrinin kiçik çavuşu, Vətən müharibəsi şəhidi.
.be
.be — Belçikanın internet kodu.
Mahir Paşayev
Hərbi xidməti
Mahir Paşayev 2015-ci ildən Azərbaycan Silahlı Qüvvələrinin sıralarında xidmət edirdi. 2016-cı ilin 2-5 aprelində baş verən Aprel döyüşlərində savaşıb.
Azərbaycan Ordusunun kiçik çavuşu olan Mahir Paşayev 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Füzulinin, Hadrut qəsəbəsinin və Xocavəndin azadlığı uğrunda gedən döyüşlərdə savaşıb. Mahir Paşayev oktyabrın 9-da Xocavənd döyüşləri zamanı şəhid olub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Mahir Paşayev ölümündən sonra "Vətən uğrunda" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını yerinə yerinə yetirən zaman mərdliyin və igidliyin göstərilməsinə görə Azərbaycan Prezidenti İlham Əliyevin 18.12.2020-ci il tarixli Sərəncamına əsasən Mahir Paşayev ölümündən sonra "İgidliyə görə" medalı ilə təltif edildi.
Azərbaycanın Cəbrayıl rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.12.2020-ci il tarixli Sərəncamına əsasən Mahir Paşayev ölümündən sonra "Cəbrayılın azad olunmasına görə" medalı ilə təltif edildi.
Azərbaycanın Kəlbəcər rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Mahir Paşayev ölümündən sonra "Kəlbəcərin azad olunmasına görə" medalı ilə təltif edildi.
Azərbaycanın Xocavənd rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Mahir Paşayev ​ölümündən sonra "Xocavəndin azad olunmasına görə" medalı ilə təltif edildi.
Azərbaycanın Qubadlı rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Mahir Paşayev ​ölümündən sonra "Qubadlının azad olunmasına görə" medalı ilə təltif edildi.
Tessa Vertyu
Tessa Vertyu (d. 17 may 1989, London, Ontario, Kanada) — Kanadanı təmsil edən fiqurçu. Tessa Vertyu, Skot Moir ilə birgə 2003-cü ildən 2018-ci ilə qədər beynəlxalq yarışlarda mübarizə aparıb. Vertyu və Moir cütlüyü həm Olimpiya Oyunları tarixində, həm də Dünya idmanı tarixində bu idman növü üzrə ən yaxşı idmançılardan hesab olunurlar. Vertyu və Moir cütlüyü, 2010-cu ildə Kanadada baş tutan XXI Qış Olimpiya Oyunlarında qızıl medala, 2014-cü ildə Rusiya Federasiyasının Soçi şəhərinin ev sahibliyində baş tutan XXII Qış Olimpiya Oyunlarında 2 gümüş medala (Komanda və fərdi), 2018-ci ildə Cənubi Koreyanın Pxençxan şəhərində baş tutan XXIII Qış Olimpiya Oyunlarında isə 2 qızıl medala (Komanda və fərdi) sahib olub.
Vertyu və Moir cütlüyü həmdə Dünya Çempionatlarında ciddi uğurlara imza atıblar. 2009-cu ildə baş tutan Dünya Çempionatının bürünc medalına, 2008, 2011 və 2013-cü illərdə baş tutan çempionatların gümüş medalına, 2010, 2012 və 2017-ci illərdə baş tutan çempionatların isə qızıl medalına sahib olub Vertyu və Moir cütlüyü, üç dəfə (2008, 2012 və 2017-ci illərdə) Dörd Qitə Çempionatının qalibi olub, 2 dəfə (2008 və 2012-ci illərdə) gümüş medala, 2 dəfə (2006 və 2007-ci illərdə) isə bürünc medala sahib olub.
Vertyu və Moir cütlüyü həm də ISU Qran-Pri yarışlarında da bir sıra uğurlara imza atıblar. Onlar ISU Qran-Pri Finalının bir dəfə (2006-2007-ci il mövsümündə) qızıl medalına, beş dəfə (2009—2010, 2011—2012, 2012—2013, 2013—2014 və 2017—2018-ci illər mövsümlərində) isə gümüş medalına sahib olub. Gənclər arasında isə Vertyu və Moir cütlüyü, 2005-ci ildə gənclərin ISU Qran-Pri Finalında, 2006-cı ildə isə gənclər arasında Dünya Çempionatında qızıl medal qazanıb.
Vertyu və Moir cütlüyü habelə 8 dəfə (2008, 2009, 2010, 2012, 2013, 2014, 2017 və 2018-ci illərdə) isə Kanada Çempionatının qızıl medalına sahib olub.
Vertyu və Moir cütlüyü, ISU ABŞ və Çin Qran-Priləri istisna olmaqla, digər dörd Qran-Pri mərhələsinin hamısında qalib olmağı bacaran azsaylı idmançılardandır. Vertyu və Moir cütlüyü yeddi dəfə Kanada Qran-Prisinin (2007, 2009, 2011, 2012, 2013, 2016 və 2017-ci illərdə), üç dəfə Fransa Qran-Prisinin (2009, 2011 və 2013-cü illərdə), 2 dəfə Rusiya Qran-Prisinin (2009 və 2011-ci illərdə) və 1 dəfə Kanada Qran-Prisinin (2008-ci il) qalibi olub.
Karyerası ərzində 74 yarışa qatılan Vertyu və Moir cütlüyü, onların 41-də qızıl medal, 19-da gümüş medal, 5-də isə bürünc medal qazanıb.
20 ildən çox birgə mübarizə aparan Vertyu və Moir cütlüyü, bu idman növü üzrə Olimpiya Oyunlarında ən çox qızıl medal və ən çox medal qazanan idmançıdırlar.
Həyatı
alt=|thumb|225x225px|Vertyu və [[Skot Moir|Moir cütlüyü uşaq yaşlarında]] Tessa Vertyu 1989-cu il mayın 17-də Ontario əyalətinin London şəhərində anadan olub. O, dörd uşaqlı ailənin sonuncu uşağı idi. Onun Keysi və Kevin adında qardaşları, Corcan adında isə bacısı var. Anası Keyt Vertyu — Ontario Hüquq Cəmiyyətinin (LSO) qeydiyyat şöbəsində, atası Cima Vertyu — hüquq müdafiəçisi sahəsində çalışırdı. Tessa Vertyu üç yaşından baletlə, altında yaşından isə rəqslə məşğul olmağa başladı.
İyerarxiya
İyerarxiya (, "müqəddəs" və  "idarəetmə") — İyerarxiya [yunan sözləri “hieros” (müqəddəs) + “arche” (hakimiyyət)-dən əmələ gəlmişdir] – bir şeyin hissələrinin və ya elementlərinin ən yüksəyindən, ən alçağına qədər, ardıcıllıqla düzülməsi; aşağı həlqələrin yuxarı həlqələrə tabelik qaydası; mərkəzləşdirilmiş strukturların idarəetmə prinsipi.
İkinci mənada İyerarxiya - vəzifələrin bir-birinə tabe olunmuş halında düzülməsidir.
Tessa Vertyu
Həyatı
Tessa Vertyu Uinsor şəhərində Holy Names High Schollu bitirib. 2007-ci ildə Uinsor Universitetində, 2014-cü ildə isə Ontario Universitetində ali təhsil alıb.
Tessa Vertyu 2003-cü ildən Miçiqan ştatının Kanton şəhərində yaşayır və məşq edir.
2003–2004-cü illər: Gənclər arasında Kanada çempionluğu
Vertyu və Moir cütlüyü, 2003-2004-cü illər mövsümündə gənclər arasında ISU Qran-Pri yarışının Bratislava və Zaqreb mərhələlərində mübarizə apardı. 18-22 sentyabrda Bratislava şəhərində baş tutan gənclər arasında ISU Qran-Pri yarışının məcburi rəqsində 3.2 balla 8-ci, orijinal rəqsində 4.2 balla 7-ci, sərbəst rəqsində isə 5.0 balla 5-ci pillənin sahibi olan Vertyu və Moir cütlüyü, ümumi nəticədə 12.4 balla altıncı pillənin sahibi oldu.
Daha sonra isə Vertyu və Moir cütlüyü, Xorvatiyanın Zaqreb şəhərinin ev sahibliyində baş tutan gənclər arasında ISU Qran-Pri yarışında mübarizə apardı. Məcburi rəqsdə 2.0 balla 5-ci, orijinal rəqsdə 3.0 balla 5-ci, sərbəst rəqsdə isə 4.0 balla 4-cü pillənin sahibi olan Vertyu və Moir cütlüyü, ümumi nəticədə 9.0 balla 15 idmançı sırasında dördüncü pillənin sahibi oldu. Mövsüm ərzində Bratislava və Zaqreb Qran-Prilərində altıncı və dördüncü pillələrin sahibi olan Vertyu və Moir cütlüyü, gənclərin ISU Qran-Pri Finalına vəsiqə qazana bilmədi.
2004-cü ilin 5-11 yanvarında Alberta əyalətinin Edmonton şəhərində gənclər arasında Kanada Çempionatı baş tutdu. Ötən il çempionatı 7-ci pillədə başa vuran Vertyu və Moir cütlüyü, bu səfər çempionatın medallarına iddialı idi. Məcburi rəqsdə üçüncü, orijinal və sərbəst rəqsdə isə birinci pillənin sahibi olan Vertyu və Moir cütlüyü, ümumi nəticədə 2.8 balla 20 idmançı sırasında birinci yeri tutdu və gənclər arasında Kanada Çempionatının qalibi oldu. Vertyu və Moir cütlüyü, həmdə mart ayında Niderlandda baş tutacaq gənclər arasında Dünya Çempionatına vəsiqə qazandı.
Mövsümün əsas yarışı – 1-8 martda Niderlandın Haaqa şəhərinin ev sahibliyində baş tutan gənclər arasında Dünya Çempionatı idi. Məcburi rəqsdə 2.8 balla 7-ci, orijinal rəqsdə 7.2 balla 12-ci, sərbəst rəqsdə isə 10.0 balla 9-cu pillənin sahibi olan Vertyu və Moir cütlüyü, ümumi nəticədə 20.0 balla gənclər arasında Dünya Çempionatını 28 idmançı sırasında 11-ci pillədə başa vurdu.
2004–2005-ci illər: Gənclər arasında qazanılan birinci uğurlar
alt=|thumb|225x225px|Vertyu və [[Skot Moir|Moir cütlüyü 2005-ci il gənclərin Dünya Çempionatında|left]] Vertyu və Moir cütlüyü, 2004-2005-ci illər mövsümündə gənclər arasında ISU Qran-Pri yarışının Fransa və Çin mərhələlərində mübarizə apardı. 26-28 avqustda Fransanın Kurşevel şəhərində baş tutan gənclər arasında ISU Qran-Pri yarışının məcburi rəqsində 35.64 balla 2-ci, orijinal rəqsində 48.52 balla 2-ci, sərbəst rəqsində isə 78.00 balla 1-ci pillənin sahibi olan Vertyu və Moir cütlüyü, ümumi nəticədə 162.16 balla 2-ci pillənin sahibi oldu. Bu minvalla da Vertyu və Moir cütlüyü, gənclərin Fransa Qran-Prisinin gümüş medalını qazandı.
16-20 sentyabrda isə Vertyu və Moir cütlüyü, Çinin Harbin şəhərinin ev sahibliyində baş tutan gənclər arasında ISU Qran-Pri yarışında mübarizə apardı. Məcburi rəqsdə 36.12 balla, orijinal rəqsdə 55.48 balla, sərbəst rəqsdə isə 80.74 balla birinci pillənin sahibi olan Vertyu və Moir cütlüyü, ümumi nəticədə 172.34 balla 10 idmançı sırasında birinci pillənin sahibi oldu. Bununla da Vertyu və Moir cütlüyü, gənclərin Çin Qran-Prisinin qalibi oldu. Mövsüm ərzində Fransa və Çin Qran-Prilərində gümüş və qızıl medalların sahibi olan Vertyu və Moir cütlüyü, gənclərin ISU Qran-Pri Finalına vəsiqə qazandı.
2005-ci ilin 16-24 yanvarında Ontario əyalətinin London şəhərində Kanada Çempionatı baş tutdu. Ötən il gənclər arasında çempionatının qalibi olan Vertyu və Moir cütlüyü, bu səfər bu çempionatın qalibi olmağa iddialı idi. Məcburi rəqsdə 32.35 balla dördüncü, orijinal rəqsdə 56.33 balla dördüncü, sərbəst rəqsdə isə 95.68 balla üçüncü pillənin sahibi olan Vertyu və Moir cütlüyü, ümumi nəticədə 184.36 balla 14 idmançı sırasında dördüncü yeri tutdu. Vertyu və Moir cütlüyü, həmdə mart ayında Kanadada baş tutacaq gənclər arasında Dünya Çempionatına vəsiqə qazandı.
Mövsümün əsas yarışı – 28 fevral-6 mart tarixlərində Kanadanın Ontario əyalətinin Kitçener şəhərinin ev sahibliyində baş tutan gənclər arasında Dünya Çempionatı idi. Məcburi rəqsdə 38.92 balla, orijinal rəqsdə 58.34 balla, sərbəst rəqsdə isə 88.18 balla 2-ci pillənin sahibi olan Vertyu və Moir cütlüyü, ümumi nəticədə 185.44 balla gənclər arasında Dünya Çempionatını 27 idmançı sırasında 2-ci pillədə başa vurdu. Bununla da Vertyu və Moir cütlüyü, gənclər arasında Dünya Çempionatının gümüş medalına sahib oldu.
2005–2006-cı illər: Gənclər arasında Dünya çempionluğu
Vertyu və Moir cütlüyü, 2005-2006-cı illər mövsümündə gənclər arasında ISU Qran-Pri yarışının Andorra və Kanada mərhələlərində mübarizə apardı. 7-11 sentyabrda Andorranın Kanilyo şəhərində baş tutan gənclər arasında ISU Qran-Pri yarışının məcburi rəqsində 36.15 balla, orijinal rəqsində 60.72 balla, sərbəst rəqsində isə 85.25 balla birinci pillənin sahibi olan Vertyu və Moir cütlüyü, ümumi nəticədə 182.12 balla 10 idmançı sırasında birinci pillənin sahibi oldu. Bu minvalla da Vertyu və Moir cütlüyü, gənclərin Andora Qran-Prisinin qızıl medalını qazandı.
22-25 sentyabrda isə Vertyu və Moir cütlüyü, Kanadanın Monreal şəhərinin ev sahibliyində baş tutan gənclər arasında ISU Qran-Pri yarışında mübarizə apardı. Vertyu və Moir cütlüyü, ümumi nəticədə 10 idmançı sırasında birinci pillənin sahibi oldu, bununla da gənclərin Kanada Qran-Prisinin qalibi oldu. Mövsüm ərzində Andorra və Kanada Qran-Prilərində qızıl medalların sahibi olan Vertyu və Moir cütlüyü, növbəti dəfə gənclərin ISU Qran-Pri Finalına vəsiqə qazandı.
Gənclər arasında ISU Qran-Pri Finalı 24-28 noyabrda Çexiyanın Ostrava şəhərinin ev sahibliyində baş tutdu. Məcburi rəqsdə 34.42 balla, orijinal rəqsdə 55.48 balla, sərbəst rəqsdə isə 80.58 balla birinci pillənin sahibi oldu Vertyu və Moir cütlüyü, ümumi nəticədə 170.48 balla 8 idmançı sırasında birinci pillənin sahibi oldu. Bu minvalla da Vertyu və Moir cütlüyü, birinci dəfə gənclər arasında ISU Qran-Pri Finalının qızıl medalını qazandı.
2006-cı ilin 8-15 yanvarında Ontario əyalətinin Ottava şəhərində Kanada Çempionatı baş tutdu. Ötən il çempionatını dördüncü pillədə başa vuran Vertyu və Moir cütlüyü, bu səfər çempionatın medalına iddialı idi. Məcburi rəqsdə 32.96 balla üçüncü, orijinal rəqsdə 58.40 balla 2-ci, sərbəst rəqsdə isə 94.54 balla 2-ci pillənin sahibi olan Vertyu və Moir cütlüyü, ümumi nəticədə 185.90 balla 18 idmançı sırasında üçüncü yeri tutdu və bürünc medalı qazandı. Bununla da Vertyu və Moir cütlüyü, birinci dəfə Kanada Çempionatının medalına sahib oldu. Vertyu və Moir cütlüyü, həmdə mart ayında Sloveniyada baş tutacaq gənclər arasında Dünya Çempionatına vəsiqə qazandı.
Daha sonra Vertyu və Moir cütlüyü, 25-28 yanvarda Birləşmiş Ştatların Kolorado ştatının Kolorado Sprinqs şəhərində baş tutan Dörd Qitənin Çempionatında mübarizə apardı. Məcburi rəqsdə 30.80 balla, orijinal rəqsdə 52.50 balla, sərbəst rəqsdə isə 85.38 balla üçüncü pillənin sahibi olan Vertyu və Moir cütlüyü, ümumi nəticədə 168.68 balla Dörd Qitənin Çempionatının bürünc medalına sahib oldu.
Mövsümün əsas yarışı – 6-12 martda Sloveniyanın Lyublyana şəhərinin ev sahibliyində baş tutan gənclər arasında Dünya Çempionatı idi. Məcburi rəqsdə 34.88 balla, orijinal rəqsdə 55.14 balla, sərbəst rəqsdə isə 82.56 balla birinci pillənin sahibi olan Vertyu və Moir cütlüyü, ümumi nəticədə 172.58 balla gənclər arasında Dünya Çempionatını 26 idmançı sırasında birinci pillədə başa vurdu. Bununla da Vertyu və Moir cütlüyü, gənclər arasında Dünya Çempionatının qızıl medalına sahib oldu. Gənclərin Dünya Çempionatı, cütlüyün gənclər arasında mübarizə apardığı sonuncu yarış oldu.
2006–2007-ci illər: Dünya Çempionatında debüt
alt=|thumb|240x240px|Vertyu və [[Skot Moir|Moir cütlüyü 2006-ci il Kanada Qran-Prisində]] Vertyu və Moir cütlüyü, 2006-2007-ci illər mövsümündə ISU Qran-Pri yarışının Kanada və Fransa mərhələlərində mübarizə apardı. 2-5 noyabrda Kanadanın Britaniya Kolumbiyası əyalətində baş tutan ISU Qran-Pri yarışının məcburi rəqsində 30.52 balla üçüncü, orijinal rəqsində 54.12 balla 2-ci, sərbəst rəqsində isə 88.30 balla üçüncü pillənin sahibi olan Vertyu və Moir cütlüyü, ümumi nəticədə 172.94 balla 11 idmançı sırasında 2-ci pillənin sahibi oldu. Bu minvalla da Vertyu və Moir cütlüyü, Kanada Qran-Prisinin gümüş medalını qazandı.
16-20 noyabrda isə Vertyu və Moir cütlüyü, Fransanın Paris şəhərinin ev sahibliyində baş tutan ISU Qran-Pri yarışında (Trophée Éric Bompard) mübarizə apardı. Məcburi rəqsdə 32.30 balla 5-ci, orijinal rəqsdə 45.08 balla 8-ci, sərbəst rəqsdə isə 84.76 balla 4-cü pillənin sahibi olan Vertyu və Moir cütlüyü, ümumi nəticədə 162.14 balla 12 idmançı sırasında dördüncü pillənin sahibi oldu. Mövsüm ərzində Kanada və Fransa Qran-Prilərində gümüş medala və dördüncü pilləyə sahibi olan Vertyu və Moir cütlüyü, ISU Qran-Pri Finalına vəsiqə qazana bilmədi.
2007-ci ilin 15-22 yanvarında Yeni Şotlandiya əyalətinin Halifa şəhərində Kanada Çempionatı baş tutdu. Ötən il çempionatın bürünc medalına sahib olan Vertyu və Moir cütlüyü, bu səfər çempionatın qalibi olmağa iddialı idi. Amma məcburi rəqsdə 34.98 balla, orijinal rəqsdə 60.72 balla, sərbəst rəqsdə isə 94.80 balla 2-ci pillənin sahibi olan Vertyu və Moir cütlüyü, ümumi nəticədə 190.50 balla 16 idmançı sırasında 2-ci yeri tutdu və gümüş medalı qazandı. Vertyu və Moir cütlüyü, həmdə mart ayında Yaponiyada baş tutacaq Dünya Çempionatına vəsiqə qazandı.
Daha sonra Vertyu və Moir cütlüyü, 6-10 fevralda Birləşmiş Ştatların Kolorado ştatının Kolorado Sprinqs şəhərində baş tutan Dörd Qitənin Çempionatında mübarizə apardı. Məcburi rəqsdə 34.42 balla dördüncü, orijinal rəqsdə 58.50 balla üçüncü, sərbəst rəqsdə isə 94.00 balla üçüncü pillənin sahibi olan Vertyu və Moir cütlüyü, ümumi nəticədə 186.92 balla Dörd Qitənin Çempionatının bürünc medalına sahib oldu.
Mövsümün əsas yarışı – 20-25 martda Yaponiyanın ev sahibliyində baş tutan Dünya Çempionatı idi. Dünya Çempionatlarında debüt edən Vertyu və Moir cütlüyü, çempionatın medallarına iddialı idi. Məcburi rəqsdə 32.45 balla doqquzuncu, orijinal rəqsdə 58.12 balla altıncı, sərbəst rəqsdə isə 95.38 balla altıncı pillənin sahibi olan Vertyu və Moir cütlüyü, ümumi nəticədə 185.95 balla Dünya Çempionatını altıncı pillədə başa vurdu.
2007–2008-ci illər: Kanada çempionluğu
alt=|thumb|240x240px|Vertyu və [[Skot Moir|Moir cütlüyü 2008-ci il Dörd Qitə Çempionatında|left]] Vertyu və Moir cütlüyü, 2007-2008-ci illər mövsümündə ISU Qran-Pri yarışının Kanada və Yaponiya mərhələlərində mübarizə apardı. 1-4 noyabrda Kanadada baş tutan ISU Qran-Pri yarışının məcburi rəqsində 36.26 balla, orijinal rəqsində 62.20 balla, sərbəst rəqsində isə 101.62 balla birinci pillənin sahibi olan Vertyu və Moir cütlüyü, ümumi nəticədə 200.08 balla 10 idmançı sırasında birinci pillənin sahibi oldu. Bu minvalla da Vertyu və Moir cütlüyü, Kanada Qran-Prisinin qızıl medalını qazandı.
28-30 noyabrda isə Vertyu və Moir cütlüyü, Yaponiyanın Senday şəhərinin ev sahibliyində baş tutan ISU Qran-Pri yarışında (NHK Trophy) mübarizə apardı. Məcburi rəqsdə 34.68 balla 2-ci, orijinal rəqsdə 62.04 balla birinci, sərbəst rəqsdə isə 100.18 balla birinci pillənin sahibi olan Vertyu və Moir cütlüyü, ümumi nəticədə 196.90 balla 10 idmançı sırasında 2-ci pillənin sahibi oldu və gümüş medalın sahibi oldu. Mövsüm ərzində Kanada və Yaponiya Qran-Prilərində qızıl və gümüş medalların sahibi olan Vertyu və Moir cütlüyü, birinci dəfə ISU Qran-Pri Finalına vəsiqə qazandı.
ISU Qran-Pri Finalı İtaliyanın Turin şəhərinin ev sahibliyində baş tutdu. Orijinal rəqsdə 62.14 balla, sərbəst rəqsdə isə 98.26 balla dördüncü pillənin sahibi oldu Vertyu və Moir cütlüyü, ümumi nəticədə 160.40 balla 6 idmançı sırasında dördüncü pillənin sahibi oldu. Bu minvalla da Vertyu və Moir cütlüyü, birinci dəfə mübarizə apardığı ISU Qran-Pri Finalını, uğursuz nəticə ilə başa vurdu.
2008-ci ilin 16-20 yanvarında Britaniya Kolumbiyası əyalətində Kanada Çempionatı baş tutdu. Ötən 2 il ərzində çempionatın bürünc və gümüş medalına sahib olan Vertyu və Moir cütlüyü, bu səfər çempionatın qalibi olmağa iddialı idi. Məcburi rəqsdə 40.04 balla, orijinal rəqsdə 65.30 balla, sərbəst rəqsdə isə 104.76 balla birinci pillənin sahibi olan Vertyu və Moir cütlüyü, ümumi nəticədə 210.10 balla 15 idmançı sırasında birinci yeri tutdu və qızıl medalı qazandı. Vertyu və Moir cütlüyü, həmdə mart ayında İsveçdə baş tutacaq Dünya Çempionatına vəsiqə qazandı.
Daha sonra Vertyu və Moir cütlüyü, 10-18 fevralda Cənubi Koreyanın Koyan şəhərində baş tutan Dörd Qitənin Çempionatında mübarizə apardı. Məcburi rəqsdə 38.22 balla, orijinal rəqsdə 65.02 balla, sərbəst rəqsdə isə 105.08 balla birinci pillənin sahibi olan Vertyu və Moir cütlüyü, ümumi nəticədə 208.32 balla Dörd Qitənin Çempionatının qızıl medalına sahib oldu.
2008–2009-cu illər: Zədə və Dünya Çempionatında növbəti medal
alt=|thumb|240x240px|Vertyu və [[Skot Moir|Moir cütlüyü 2009-cu il Dünya Çempionatında]] 2008-2009-cu illər mövsümündə Vertyu və Moir cütlüyü, ISU Qran-Pri yarışlarında mübarizə aparmağdan imtina etdi. Bunun səbəbi Tessa Vertyunun zəbəsinə görə payızda əməliyyat olunması idi. Reabilitasiya dövründən sonra məşqlərini bərpa edən Vertyu və Moir cütlüyü, 14-18 yanvarda baş tutan Kanada Çempionatında mübarizə apardı. Məcburi rəqsdə 40.34 balla, orijinal rəqsdə 64.76 balla, sərbəst rəqsdə isə 95.68 balla birinci pillənin sahibi olan Vertyu və Moir cütlüyü, ümumi nəticədə 200.78 balla 15 idmançı sırasında birinci yeri tutdu və növbəti dəfə Kanada Çempionatının qızıl medalı qazandı. Vertyu və Moir cütlüyü, həmdə mart ayında Birləşmiş Ştatlarda baş tutacaq Dünya Çempionatına vəsiqə qazandı.
Daha sonra Vertyu və Moir cütlüyü, 2-8 fevralda Kanadada baş tutan Dörd Qitənin Çempionatında mübarizə apardı. Məcburi rəqsdə 35.40 balla birinci, orijinal rəqsdə 60.90 balla birinci, sərbəst rəqsdə isə 94.52 balla 2-ci pillənin sahibi olan Vertyu və Moir cütlüyü, ümumi nəticədə 190.82 balla Dörd Qitənin Çempionatının gümüş medalına sahib oldu. Çempionatı qalibi olan ABŞ təmsilçiləri Meril Devis və Çarli Vayt cütlüyü, Vertyu və Moir cütlüyündən cəmi 2.42 bal çox topladı (192.40 bal).
Mövsümün əsas yarışı – 22-30 martda Birləşmiş Ştatların Kaliforniya ştatının Los-Anceles şəhərinin ev sahibliyində baş tutan Dünya Çempionatı idi. Ötən Dünya Çempionatlarında gümüş medala sahib olan Vertyu və Moir cütlüyü, bu səfər çempionatın qızıl medalına iddialı idi. Məcburi rəqsdə 40.38 balla üçüncü, orijinal rəqsdə 62.06 balla altıncı, sərbəst rəqsdə isə 99.98 balla dördüncü pillənin sahibi olan Vertyu və Moir cütlüyü, ümumi nəticədə 202.42 balla Dünya Çempionatını üçüncü pillədə başa vurdu. Bununla da Vertyu və Moir cütlüyü, Dünya Çempionatının bürünc medalına sahib oldu.
Dünya Çempionatından sonra Vertyu və Moir cütlüyü 15-20 apreldə Yaponiyanın ev sahibliyində baş tutan Komandalararası Dünya Çempionatında mübarizə apardı. Orijinal rəqsdə 60.98 balla, sərbəst rəqsdə isə 95.74 balla 2-ci pillənin sahibi olan Vertyu və Moir cütlüyü 156.72 balla fərdi göstəricidə 2-ci pillənin sahibi oldu. Kanada yığması isə ümumi nəticədə 54 balla 2-ci pillədə qərarlaşdı və Komandalararası Dünya Çempionatı gümüş medalına sahibi oldu.
2009–2010-cu illər: Olimpiya Oyunlarında qələbə
alt=|thumb|240x240px|Vertyu və [[Skot Moir|Moir cütlüyü 2010-cu il Kanada Çempionatında|left]] Vertyu və Moir cütlüyü, 2009-2010-cu illər mövsümündə ISU Qran-Pri yarışının Fransa və Kanada mərhələlərində mübarizə apardı. Fransanın Paris şəhərində baş tutan ISU Qran-Pri yarışının məcburi rəqsində 38.42 balla, orijinal rəqsində 62.92 balla, sərbəst rəqsində isə 98.40 balla birinci pillənin sahibi olan Vertyu və Moir cütlüyü, ümumi nəticədə 199.74 balla 10 idmançı sırasında birinci pillənin sahibi oldu. Bu minvalla da Vertyu və Moir cütlüyü, Fransa Qran-Prisinin qızıl medalını qazandı.
18-22 noyabrda isə Vertyu və Moir cütlüyü, Kanadanın Ontario əyalətinin Kitçener şəhərinin ev sahibliyində baş tutan ISU Qran-Pri yarışında mübarizə apardı. Məcburi rəqsdə 40.70 balla, orijinal rəqsdə 60.58 balla, sərbəst rəqsdə isə 104.12 balla birinci pillənin sahibi olan Vertyu və Moir cütlüyü, ümumi nəticədə 205.40 balla 8 idmançı sırasında birinci pillənin sahibi oldu və qızıl medalın sahibi oldu. Mövsüm ərzində Fransa və Kanada Qran-Prilərində qızıl medalların sahibi olan Vertyu və Moir cütlüyü, növbəti dəfə ISU Qran-Pri Finalına vəsiqə qazandı.
ISU Qran-Pri Finalı Yaponiyanın ev sahibliyində baş tutdu. Orijinal rəqsdə 64.02 balla 2-ci, sərbəst rəqsdə isə 104.22 balla birinci pillənin sahibi olan Vertyu və Moir cütlüyü, ümumi nəticədə 168.42 balla 6 idmançı sırasında birinci pillənin sahibi oldu. Bu minvalla da Vertyu və Moir cütlüyü, ISU Qran-Pri Finalını gümüş medalla başa vurdu. ISU Qran-Pri Finalının qalibi olan ABŞ təmsilçiləri Meril Devis və Çarli Vayt cütlüyü, Vertyu və Moir cütlüyündən cəmi 2.22 bal çox topladı (170.44 bal).
2010-cu ilin 10-18 yanvarında Ontario əyalətinin London şəhərində Kanada Çempionatı baş tutdu. Ötən 2 il ərzində çempionatın qızıl medalına sahib olan Vertyu və Moir cütlüyü, bu səfər də çempionatın qalibi olmağa iddialı idi. Məcburi rəqsdə 45.98 balla, orijinal rəqsdə 70.15 balla, sərbəst rəqsdə isə 108.82 balla birinci pillənin sahibi olan Vertyu və Moir cütlüyü, ümumi nəticədə 224.95 balla 15 idmançı sırasında birinci yeri tutdu və üçüncü dəfə çempionatın qızıl medalı qazandı. Vertyu və Moir cütlüyü, həmdə fevral ayında Kanadada baş tutacaq Olimpiya Oyunlarına, habelə mart ayında İtaliyada baş tutacaq Dünya Çempionatına vəsiqə qazandı.
2010-cu il Olimpiadası
alt=|thumb|240x240px|Vertyu və [[Skot Moir|Moir cütlüyü 2010-cu il Olimpiadasında]] 2010-cu ilin 12-28 fevralında Kanadanın ev sahibliyində XXI Qış Olimpiya Oyunları baş tutdu. Olimpiadanın əsas favoritləri – ABŞ nümayəndələri Meril Davis və Çarli Vayt cütlüyü, Rusiya nümayəndələri Domnina və Şabalin cütlüyü, habelə Vertyu və Moir cütlüyü idi. Fevralın 20-də Olimpiadanın məcburi rəqsi baş tutdu. Vertyu və Moir cütlüyü, 42.74 balla Domnina və Şabalin cütlüyündən sonra 2-ci pillənin sahibi oldu. Bir gün sonra isə orijinal rəqs baş tutdu və Vertyu & Moir cütlüyü, 68.42 balla birinci pillənin sahibi oldu. Fevralın 22-də isə Olimpiadanın sərbəst rəqsi baş tutdu. Vertyu və Moir cütlüyü, 111.42 balla birinci pillənin sahibi oldu. Bu minvalla da ümumi nəticədə 208.64 balla Domnina və Şabalin cütlüyü bürünc medalın, 218.76 balla Meril Devis və Çarli Vayt cütlüyü gümüş medalın, 222.58 balla Vertyu və Moir cütlüyü isə Olimpiadanın qızıl medalına sahib oldu.
Olimpiadadan sonra Vertyu və Moir cütlüyü Dünya Çempionatında mübarizə apardı. 22-28 martda İtaliyanın Turin şəhərinin ev sahibliyində baş tutan Dünya Çempionatı idi. Ötən Dünya Çempionatlarında gümüş və bürünc medalların sahib olan Vertyu və Moir cütlüyü, bu səfər çempionatın qızıl medalına iddialı idi. Məcburi rəqsdə 44.14 balla birinci, orijinal rəqsdə 70.28 balla birinci, sərbəst rəqsdə isə 110.04 balla 2-ci pillənin sahibi olan Vertyu və Moir cütlüyü, ümumi nəticədə 224.46 balla Dünya Çempionatını birinci pillədə başa vurdu. Bununla da Vertyu və Moir cütlüyü, birinci dəfə Dünya Çempionatının qızıl medalına sahib oldu.